*Projekts*

LATVIJAS REPUBLIKAS MINISTRU KABINETS

|  |  |
| --- | --- |
| 2016. gada \_\_\_\_\_\_\_\_\_ | Rīkojums Nr. \_\_\_ |
| Rīgā | (prot. Nr. \_\_\_\_ \_\_\_\_\_\_ §) |

**Par konceptuālo ziņojumu „Par advokātu procesa ieviešana atsevišķās civillietu kategorijās”**

1. Atbalstīt konceptuālā ziņojumā „Par advokātu procesa ieviešana atsevišķās civillietu kategorijās” iekļauto II variantu, kas paredz, ka dokumentu sastādīšanu un/vai pārstāvības tiesas sēdē īstenošanu puse pēc izvēles nodrošina *„pati”* vai ar advokāta starpniecību, kas ieviešams no pirmās instances tiesas šādās civillietu kategorijās:

1.1.lietās par akcionāru un dalībnieku sapulces lēmumu atzīšanu par spēkā neesošu;

1.2.lietās, kurās ir strīdi saistīti ar nekustamo īpašumu;

1.3.lietās, kurās ir strīds, kas izriet no saistību tiesībām, un kurās prasības summa pārsniedz 150 000 *euro.*

2. Noteikt Tieslietu ministriju par atbildīgo institūciju atbalstītā varianta ieviešanā.

3. Tieslietu ministrijai sagatavot un tieslietu ministram noteiktā kārtībā līdz 2017. gada 31.augustam iesniegt izskatīšanai Ministru kabinetā tiesību aktu projektus saistībā ar advokātu procesa ieviešanu atsevišķās civillietu kategorijās.

4. Jautājumu par papildu nepieciešamā finansējuma piešķiršanu Tieslietu ministrijai rīkojuma 1.punktā paredzētā risinājuma īstenošanai un nodrošināšanai budžeta apakšprogrammā 03.01.00 “Tiesu administrēšana” 2019.gadam 18 193 EUR apmērā un budžeta apakšprogrammā 03.03.00 “Juridiskās palīdzības nodrošināšana” 2019.gadam 274 389 EUR un 2020.gadam un turpmākajiem gadiem 72 039 EUR apmērā izskatīt Ministru kabinetā likumprojekta "Par valsts budžetu 2019.gadam" un likumprojekta "Par vidēja termiņa budžeta ietvaru 2019., 2020. un 2021.gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām.

5.Tieslietu ministrijai sagatavot un tieslietu ministram noteiktā kārtībā iesniegt ziņojumu par ieviestā advokātu procesa darbības izvērtējumu par piecu gadu periodu no grozījumu spēkā stāšanās dienas.

|  |  |
| --- | --- |
| Ministru prezidents  | Māris Kučinskis |
| Tieslietu ministrs  | Dzintars Rasnačs |
| Iesniedzējs:tieslietu ministrs | Dzintars Rasnačs |

31.08.2016., 12:27

269

E.Feldmane

67036945, Elina.Feldmane@tm.gov.lv